01/04/2020

Αγαπητοί γονείς, κηδεμόνες και παιδιά

Η παρούσα επιστολή, απευθύνεται σε εσάς κυρίως παιδιά, και αποτελεί μία οδηγία για τις δραστηριότητες που σας προτείνω.

Σκοπός των δραστηριοτήτων μας είναι να γνωρίσουμε ένα προγραμματιστικό περιβάλλον, και συγκεκριμένα του Scratch. Έχουμε ήδη ασχοληθεί με προγραμματισμό μέσω της ιστοσελίδας code.org, οπότε έχετε μία μικρή ιδέα τι θα συναντήσετε.

Το υλικό θα το βρείτε στην ιστοσελίδα μου και στην πλατφόρμα eClass.

Πριν μου «*φωνάξετε*» ότι είναι πολλές, πρώτον θέλω να θυμάστε ότι για να τις κάνετε θα τις δουλέψετε με τη σειρά που σας τις δίνω. Δεύτερον, ξέρω ότι έχω αστεράκια μαθητές και μαθήτριες και ότι θα τα καταφέρετε και τρίτον, υπάρχει και η επόμενη εβδομάδα.

Επιπλέον, αν δε δουλεύει κάποιος σύνδεσμος ή υλικό από αυτό που σας έστειλα, μου στέλνετε ένα email (θα το βρείτε μέσα στο μάθημα μας στο eClass) με το συγκεκριμένο πρόβλημα.

Καλή δύναμη σε όλους.

Σας ευχαριστώ εκ των προτέρων.

Με εκτίμηση,

Η κυρία σας

Ευγενία Παπαδοπούλου